《二十七日作》
宋代·赵蕃

卜居面势隘，附山枕林麓。
旷瞻既无地，何以慰羁束。
昏昏半月既，候应黄梅熟。
晨兴更凉冷，转午增蒸溽。
山蝉苦见聒，声乱非丝竹。
病夫不耐事，颇复伤烦促。
缅怀江湖旧，历历梦能续。
谁与具扁舟，我被立可襆。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。